नई दिल्ली । बसपा अध्यक्ष मायावती ने पार्टी के तीन राज्यसभा सदस्यों अशोक सिद्धार्थ, राजाराम और वीरसिंह को विधानसभा चुनाव वाले राज्यों में पार्टी की चुनावी तैयारियों को पूरा करने की जिम्मेदारी सौंपी है। सूत्रों के अनुसार मायावती ने विधानसभा चुनाव वाले राज्य महाराष्ट्र, हरियाणा और उपचुनाव वाले राज्य उत्तर प्रदेश में चुनाव की तैयारी के लिये बुधवार को समीक्षा बैठक में यह फैसला किया।
इस दौरान उन्होंने राज्यसभा सदस्य वीर सिंह को दिल्ली में आगामी विधानसभा चुनाव की भी तैयारियों की कमान सौंपी है। साथ ही उन्हें हरियाणा के फरीदाबाद और पलवल जिले का प्रभार सौंपा गया है।
इसके अलावा पार्टी के राज्यसभा सदस्य अशोक सिद्धार्थ को महाराष्ट्र में विधानसभा चुनाव की जिम्मेदारी दी गयी है। सिद्धार्थ को इसके अलावा उत्तर प्रदेश में उपचुनाव वाले चार मंडल प्रयागराज, आगरा, अलीगढ़ और मिर्जापुर की अतिरिक्त जिम्मेदारी दी गयी है। वहीं राजाराम को हरियाणा के अंबाला और पंजाब में उपचुनाव वाली चार विधानसभा सीटों की जिम्मेदारी सौंपी गयी है।
awa_Deva awa_Deva awa_Deva